rlitschk/wikidir huggingface dataset:
D Annika Murjahn (* 19. April 1978 z Fryburg) isch e dytschi Gschäftsfrau un eemooligi Schauspiileri, wu mer vor allem as Zoé Voss in dr ARD-Vooroobeseerie Marienhof chännt, wu si vu 1997 bis 1999 gspiilt ghaa het. Anne 2001 het si no ne Gaschtufdritt in dr Seerie ghaa. Hite läbt di friejer Schauspiileri z London un schafft as Mänätscheri un Projäktlaiteri. D Murjahn isch e Doochter vum Klaus Murjahn, wu 1978 bis 2008 Voorstandvoorsitzer vum Faarbebunternäme Deutsche Amphibolin-Werke (DAW SE) gsii isch. Si het s Abituur am Friedrich-Gimnaasium z Fryburg gmacht. Ab 1997 het si an dr Ludwig Maximilian Universität z Minche Wiirtschaft un Kommunikazioonswisseschafte aafange studiere un isch 1999 uf Chunschtgschiicht gwägslet. Noch em Grundstuudium isch si an d Université de Paris IV Sorbonne un derno bis 2008 an s Courtauld Institute of Art an dr University of London. D Annika Murjahn het scho in ire Schuelzyt mit 14 Joor as Modäll gschafft, unter anderem fir Magaziin wie Vogue, Elle oder FHM. No dr Schuel het si Schauspiilunterriicht bim Gerd Silberbauer näbe ire Aarbet in dr Seerie Marienhof gnuu. Zwische 1999 un 2002 isch d Annika Murjahn au in dr Fäärnseeseerie Tatort, Sinan Toprak ist der Unbestechliche, Wilder Kaiser,
D Lea Indra Kalbhenn (* 12. Jänner 1990 z Fryburg) isch e dytschi Schauspiileri, Sinkroonsprächeri un Moderatoori. Im Alter vu fimf Joor het d Kalbhenn aagfange, in verschiidene Theater- un Musicalgruppe mitzspiile. Wu si 1998 mit ire Familie uf Minche umzooge isch, het d Kalbhenn iber iri Kaaschtingagäntuur 2003 e Roll im Musical Vom Geist der Weihnacht iiberchuu. Derno het si uf RTL II d Sändig Pokito TV moderiert un het e Roll in dr Disney-Channel-Seerie Kurze Pause kriegt. Fir dr Sänder het si d Zueschauer*ne dure e baar Speziaalbyydreeg gfiert. Wu di Verantwoortlige vum Sänder im Summer 2007 no Sinkroonsprächer*ne fir d Seerie Phineas und Ferb gsuecht ghaa hän, isch e Gsiicht gsuecht woore, wu d Zueschauer*ne chänne. Wel mer zwische dr Kalbhenn un dr Figuur Candace e gwiissi Äänligkait uusgmacht het, het si die as iri eerscht Sinkroonsprächroll zuegschriibe kriegt. Anne 2009 het d Kalbhenn ire Abituur gmacht un studiert syt Oktoober 2010 Meediemänätschmänt an dr Hoochschuel fir aagwändti Wisseschafte Würzburg-Schweinfurt. Syter anne 2016 cha mer d Kalbhenn bim Raadiosänder „95.5 Charivari – Münchens Hitradio“ as Moderatoori heere. 2006–2008: Disneys Kurze Pause (Fäärnseeseerie) 2010: Marienhof (Fäärnseeseerie) 10/2003–02/2004: Internationales Congress Center München in Vom Geist der Weihnacht 2011: KHG
Dr Karl Imfeld (* 6. Oktoober 1931 z Sarnä; † 19. Oigschtä 2020 z Sarnä) – oder Imfäld Kari, wiä mä imm z Obwaldä oi gsäid hed – isch ä katolischä Gäischtlich gsi, aber oi ä Weerterbuächmacher, Volkskundler, Schriftschteller und Publizischt. Am Kari Imfäld siini Elterä sind dr Mebelfabrikarbäiter Karl Felix Imfäld und d Hermine Imfäld-Jakober gsi. Uifgwachsä isch är innerä groossä Famili z Sarnä, und zwar z Chilchofe, nid wiit äwäg vo dr barockä Pfarrchilä vo Sarnä. Sii Muäter hed det äs Lädäli gfiärd. Dr Imfäld hed sii Gimnasiaalziit 1945 am Koleegi Sarnä bi de Benediktiiner agfangä. Diä hend de aber gmäind, us im wärdi niä eppis Rächts, und drum hed är miässä uf Altoorf wächslä und hed 1953 d Matura dettä gmachd. Diä Erfaarigä hed är siis ganz Läba niä ganz uberwundä. Druifappä hed är z Chuir Theologii gschtudiärd und isch de am 7. Juli 1957 zum Priäschter gwichä woordä. Vom 1958 bis 1962 isch är Doomvikar z Chuir gsi. 1962 isch är z Chärns Friämässer (d. h. Kaplaan) woordä, und ab 1969 isch är de daa Pfaarer gsi, bis är sich 1996 hed la pangsionärä; är isch aber z Chärns blibä. Dr greeschti Täil vo sim Bruäfsläbä
D Sonja Ingrid Emilie Hanna Sutter (* 17. Jänner 1931 z Fryburg; † 2. Juni 2017 z Baden, Niidereeschtryych) isch e dytschi Film- un Theaterschauspiileri gsii, wu mer vor allem dur ire Engaschmänt am Burgtheater z Wien chännt. D Sutter isch z Fryburg ass Doochter vun eme Bankier ufgwagse. Drotz ass d Sonja Sutter d Rudolf-Steiner-Schuel wäg em Chrieg nume mit ere yygschränkte Schueluusbildig verloo het, het si speeter Griechisch un Latyynisch studiert. Um des Zyt het si si entschlosse, Schauspiileri z gee. Ire Biinedebüt het si anne 1950 am Fryburger Stadttheater gee, speeter het si z Stuegert, am Hamburger Schauspiilhuus un am Staatstheater z Minche gschafft. Bi Broobufnaame fir e Haimetfilm vum un mit em Luis Trenker isch dr DEFA-Reschisseer Slatan Dudow auf d Sutter ufmerksaam woore un het si fir syy Spiilfilm Frauenschicksale (1952) chenne engaschiere, wu si d Hauptroll gspiilt het. Ab 1953 het si schließli au Filmaagebot us em Weschte vu Dytschland iiberchuu. D Sutter isch doodermit aini vu dr weeenige Chinschtlerne vu dr doomoolige Zyt, wu uf baide dytsche Staatsbiet gschafft het. Ire grooße Duurbruch un grooße Erfolg het si aber mit DEFA-Produkzioone ghaa, vor allem mit dr 1957 entstandene Literatuurverfilmig Lissy, eme meefach bremierte
D Valerie Link (* 6. Juni 1979 z Fryburg) isch e dytschi Musicaldaarstelleri. D Link isch im Eschbachdal z Fischerbach ufgwagse. Si isch uf s Robert-Gerwig-Gimnaasium gange. No dr Schuel het si vu 1998 bis 2001 en Uusbildig an dr Stage School of Music, Dance and Drama z Hamburg gmacht. In dr Zyt vu ire Uusbildig het si Biinenerfaarig gsammlet in Produkzioone wie Zarzuela La Verbena De La Paloma oder Swing Heil. Syt Dezämber isch d Valerie Link mit em Stuegerter Immobilienunternämer Michael Maile ghyroote, im Jänner 2016 het si mit iim ire eerscht Suun kriegt. Anne 2017 het si d Link us ire Elterezyt as chinschtlerischi Laiter bim Musical "Bodyguard" z Stuegert retuurgmäldet. Anne 2018 het d Valerie Link ire zweet Suun kriegt. Si woont mit ire Familie z Stuegert. 2001–2002: Mozart (Neue Flora Hamburg; as Swing, Cover Nannerl un Josepha) 2002–2003: Mamma Mia! (Operettenhaus Hamburg; as Swing, Cover Sophie un Ali) 2003–2004: Les Misérables (Theater des Westens Berlin; as Cosette) 2004–2006: Mamma Mia! (Operettenhaus Hamburg; as Swing, Cover Sophie un Ali) 2006–2007: Les Misérables (Stadttheater Lüneburg; as Cosette) 2007: Mamma Mia! (Operettenhaus Hamburg; as Sophie) 2007–2008: Wicked – Die Hexen von Oz (Palladium Theater Stuttgart; as Swing un
D Hanna Nitsch (* 11. Meerz 1974 z Fryburg isch e dytschi Chinschtleri. Mer chännt si allem fir iri grooßformaatige Tuschmoolerei uf Babyyr un iri Fotoseerie. D Nitsch isch in eme Doorf im Schwaarzwald ufgwagse. Si het Filosofy un Germanischtik studiert un schließli Freii Chunscht bim Peter Dreher un dr Silvia Bächli an dr Staatlige Hoochschuel fir Gstaltig Charlsrue un bim Klaus Stümpel an dr Hoochschuel fir Bildendi Chinscht Braunschweig. Anne 2003 isch si in d Begaabtefeerderig vum Cusanuswerk ufgnuu woore un het s Stuudium 2007 mit em Maischterschuelerstipändium un em Max-Ernst-Stipändium vu dr Stadt Brühl (Rheinland) abgschlosse. 2009 het si dr „Preis der Nordwestkunst“ kriegt vum Verein der Kunstfreunde für Wilhelmshaven e. V. Anne 2020 isch ere dr Chunschtbryys vu dr SPD-Landdaagsfrakzioon Niidersagse verliie woore. In irem chinschtlerische Wäärch duet si konzeptuäll un mit moolerische Mittel stereotypi Voorstellige vu Rollebilder, Gschlächterrolle, Identiteet un Sexualiteet hinterfrooge. D Nitsch isch ghyroote un het drei Chinder. Si läbt mit ire Familie z Braunschweig. 2009 Janeinvielleichtfürimmer, Chunschtverain Wolfenbüttel 2011 Fleurs du mal, Chunschtverain Augschburg 2012 Elisabeth, Johanniterchilche Fäldkirch (A) 2014 Trying to be like, Stedtischi Galery Schorndorf 2015 Hanna Nitsch – Be Patient Volume 1, Stedtischi Galery Wolfsburg 2016 Hanna Nitsch – Be
D Tamina Kallert (* 24. Juni 1974 z Fryburg) isch e dytschi Schurnalischti un Fäärnseemoderatoori. D Tamina Kallert isch z Fryburg ufgwagse un deert uf d Waldorfschuel gange. Noch em Abituur het si z Fryburg un z Köln Anglischtik un Gschiicht studiert. No Uuslandsufenthalt in dr USA, dr Ukraine un z Indie het si anne 1995 e Praktikum bim WDR absolviert. As Repoorteri het si fir s WDR-Juugedmagaziin Lollo Rosso gschafft. Si het d Life-Style-Sändig Gimmi Feif bresäntiert, s ARD-Summerprogramm Mallorca Life un s WDR-Magaziin Boulevard Europa. Im Spootjoor 1999 isch si zue ProSieben gwägslet un het as Redakteeri un Repoorteri fir Die Reporter gschafft. Vu 2000 bis 2003 het d Tamina Kallert s Raisemagaziin Abenteuer & Reisen TV fir s DSF moderiert. Anne 2004 isch retuur gange zum WDR un duet syterhär s Raisemagaziin Wunderschön! moderiere (friejer Wunderschöne Regionen un Wunderschönes NRW, moderiert vum Bernd Müller). Derzue het si bim WDR vu 2004 bis 2010 d Sändig Tiergeschichten bresäntiert, un syt 2015 2 für 300. Im Septämber 2016 het si zäme mit em Daniel Hope di vum WDR organisiert Veraastaltig Eurovision Young Musicians 2016 z Köln moderiert. D Tamina Kallert isch mit em Schwyzer Schurnalischt Nik Niethammer ghyroote, mit
D Auguste Schepp (* 3. April 1846 z Wiesbaden; † 12. April 1905 z Fryburg) isch e dytschi Genre-, Interieur- un Stilllääbemooleri us dr Minchner un Düsseldorfer Schuel. Iri chinschtleri Uusbildig het d Schepp anne 1866 bim Eugen Napoleon Neureuther z Minche aagfange. Chuurz druf isch si uf Düsseldorf zum Karl Ferdinand Sohn gwägslet, derno isch si uf Charlsrue gange. No wytere Stuudie z Wien un z Paris het si lengeri Zyt z Kassel gläbt. Anne 1874 het si ne Uuszaichni uf dr International Exhibition of Arts and Manufactures z London iiberchuu. Uußerdäm het si in dr 1870er bis 1890er Joor z Wien, z Berlin, z Düsseldorf, z Minche un z Bremen uusgstellt. 1892 het si si z Minche niidergloo, wu si Mitgliid vu dr Secession wooren isch. Im Joor 1893 het si as aini vu dr Chinschtlerne vum „Vereins der Berliner Künstlerinnen 1867“ bi dr Uusstellig vu dr dytsche Abdailig vum Frauepavillon vu dr World’s Columbian Exposition z Chicago mitgmacht. Deert isch ere e guldini Medaille verliie woore. Speteschtens ab 1898 het d Schepp z Fryburg im Brysgau gläbt, wu si dur chlaini Figuurebilder un feini Interieurmoolerei, zem Byschpel mit Motiiv vum Innere vum Fryburger Minschter, fiiridrätten isch. Noch
D Ulrike Gerst (* 1953 z Naistadt an de Waistrooß) isch e dytschi Mooleri. D Ulrike Gerst het vu 1972 bis 1976 Bildendi Chunscht, Dytsch un Sunderpedagoogik an dr Pedagoogische Hoochschuel Fyryburg un vu 1996 bis 2000 Moolerei an dr Freie Hoochschuel fir Graafik-Design & Bildendi Chunscht Fryburg studiert. Syterhäär schafft si as freii Chinschtleri. Vylt vu ire Bilder entsteen uf dr Grundlaag vu Fotografie, wu si – zmaischt spontaan – sälber macht. Si suecht dodervu Oort mit ere bsundere Atmosphäre uus wie effetligi Gebei, wu läär steen, oder Privaatryym wie Woonwääge un moolt vylmool au Yyriichtigsgeegeständ wie Meebel un Lampe. Si setzt iri Theme vor allem dur Eelmoolerei uf Lyynwand, aber au dur Gouache uf Babyyr um. D Ulrike Gerst läbt un schafft z Fryburg. 2003: Glaibaasler Kunschtbryys 2009: Stipendium Kavalierhaus Langearge Ainzeluusstellige 2004: Multimedia Art Event Galerie Irene Eikmeier, Berlin 2005: Häärz-Zäntrum Chrozige 2006: Kadoolischi Akademy vu dr Erzdiezeese Fryburg 2006: Auf den zweiten Blick, Galery Michael Schneider, Bonn (mit em Max Diel) 2008: Gesellschaft der Freunde Junger Kunst, Altes Dampfbad, Bade-Bade (mit dr Cora Volz) (Katalog mit eme Täxt vu dr Susanne Buckesfeld. Modo, Freiburg i. Br. 2008, ISBN 978-3-9810432-0-4.) 2008: Galerie Michael Schneider, Bonn 2009: Produzentengalerie
Dr Gerhard Fischer (* 1936 z Säckige; † im Summer 2011 z Korb-Kleinheppach) isch e dytsche Dialäktautor gsii. Dr Fischer isch z Säckige mit siibe Gschwischter as Suun vun eme Buechdrucker ufgwagse. Syter anne 1960 het er as Konschtrukteer fir Mäss- un Reegeltächnik z Bad Cannstatt gschafft. Dernääbe het er Bilder gmoolt un Gediicht uf Alemannisch gschriibe. En Uuswaal vu syne Gediicht het er anne 1983 unter em Titel „Do dra muesch denke“ uusegee. Är het z Korb-Kleinheppach gwoont un isch deert im Summer 2011 noch ere lengere Chranket gstoorbe. Do dra muesch denke. Walter-Verlagsinstitut, Neckarwestheim 1983 Nochruef im Südkurier vum 26. Juli 2011
D Cécile Verny (* 1969 z Abidjan, Elfebaikischte) isch e dytsch-franzeesischi Jazz-Sängeri afrikaanischer Häärchumft un Frontfrau vum Cécile Verny Quartet. D Cécile Verny isch as Chind in dr Elfebaikischte ufgwagse un isch anne 1981 mit zwelf Joo ruf Franryych iibergsiidlet. Mit 17 Joor het si eerschti Biinenerfaarig as Sängeri gsammlet. Scho ai Joor speeter het si mit drie Muusiker 1989 z Stroßburi s Jazz-Quartett grindet, wu ire Name drait. Anne 1989 isch si uf Fryburg zooge, im Vooroort Umkirch woont si hite no. Si het zwai Chinder (* 1997 un * 1999). D Cécile Verny schrybt iri Liedtäxt sälber un singt die vor allem uf Franzeesisch un Änglisch, aber au uf Dytsch. D Cécile Verny un ir Band sin vylfach uuszaichnet woore, unter anderem het si mit em Quartett 2006 dr Bryys vu dr dytsche Schallblattekritik fir The Bitter and The Sweet al „künstlerisch herausragende Neuveröffentlichung“ im Beraich Jazz iiberchuu. An 27. Mai 2020 het si mit eme Kunzärt im Fryburger Jazzhuus d Live-Streaming Raie #inFreiburgzuhause ufgmacht, go d Kultuurszeene z Fryburg in dr Zyt vu dr Corona-Pandemy z unterstitze. Oazoo (1992) Patchwork (1995); fir Jazz D'Or Expressive Impressionen (1995); live bim ZMF Coquelicot – melodie de vie (1997); Cécile
D Eva Aschoff (* 26. April 1900 z Göttingen; 20. Septämber 1969 z Fryburg) isch e dytschi Schrift- un Buechgstalterin gsii. D Eva Aschoff het bim F. H. E. Schneidler an dr Chuschtakademy Stuegert gleert un derno z Minche un z Hamburg no Buechbinderi gleert. Vu 1928 bis 1964 het si ne aigeni Buechbinderwäärchstatt z Fryburg gfiert, wu si vor allem Buechumschleeg un Buntbapyyr entwoorfe het. Mer chännt si vor allem fir iri Aarbete fir dr Insel-Verlag, dr Hanser-Verlag un dr Fischer-Verlag. In dr Gstaltig vu ire Entwiirf wird d Idee vum Gsamtchunschtwäärch dytli, derby het d Aschoff Biecher as Geegeständ zum Bruuche aagluegt un si vu dr Prachtband-Gstaltig abgwändet. D Aschoff giltet as di bekanntescht Verdrätteri vu dr Monotipy, eme Ainzelblattdruckverfaare. As Spootfolg vu dr aarbetsintensiive Noochriegszyt het d Aschoff aafangs 1960er Joor all mee gsundhaitligi Broblääm kriegt, wäge däm het si mit 64 Joor iri Wäärchstatt ändgiltig zuegmacht un het si Zyt gnuu fir ire moolerisch-graafisch Schaffe. Wel d Aschoff d Effetligtkait, wu mit Uusstellige verbunde isch, nit gäärn ghaa het, si isch do ender schyych gsii, het di brait Effetligkait isch ire frei chinschtlerisch Wäärch nie chännegleert. Andersch isch s gsii mit ire buech- un schriftchinschtlerische Aarbete,
Di Pedagogisch Hochschuel Friburg isch aini vu de segs Pedagogische Hochschuele z Bade-Wirtteberg, di andere sin z Karlsrue, z Heidelberg, z Ludisburg, z Waegaade un z Gmend. Di Pedagogisch Hochschuel Friburg isch im Johr 1962 us de kumfessionelle Akademie I un II fir Lehrerbildung grindet wore. Um die Zitt het zue de Hochschuel di ehmolig katholisch Pfarrkilche vi Littewiiler (zerscht Große Hersaal, speter Mensa), de Musetrakt un e Durnhalle zue de Hochschuel ghert. D Zahl vu de Studente isch bi rund 700 glege. Anne 1971 isch si zue re wisseschaftlge Hochschuel erklert wore. 1998 isch s fimft Kollegiegebei fertiggstellt wore. Zum Symbol vu de Pedagogische Hochschuel isch d Skulptur Gekippter Würfel (1975) vum Alf Lechner wore, wu im Hof vum Trakt stoht. Im Wintersemeschter 2016/17 sin rund 5000 Studentinne un Studente immatrikuliert gsi. 2018 isch bekannt wore, ass d Gebei mit PCB belaschtet sin, vor allem d Decke un d Trennwänd vu de Kollegiegebei. Im Spotjohr 2018 het ma mit Maßnahme degege aagfange. E Neibau soll dezue as Uuswichquartier entstoh. Gustav Siewerth (1962–1963) Karl Otto Frank (1963–1967) Hans Herbert Deißler (1967–1970) Johann Bauer (1970–1974) Willy Potthoff (1974–1978) Hubert Daschner (1978–1982) Wolfgang Schwark (1982–1990 un 1998–2008) Rudolf Denk (1990–1998) Ulrich Druwe
D Andrea Haufe (* 10. Septämber 1953 z Fryburg) isch e dytschi Designeri, Illuschtratoori un Verleegeri. D Andrea Haufe isch uf do Frei Waldorfschuel z Fryburg gange, ire Abituur het si am Gimnaasium z Reichersbeuern z Bayern gmacht. Scho in frieje Joor het si iri grooß Lyydeschaft entdeckt, d Liebi zue Dier. D Haufe isch zeerscht Dierpfläägeri fir Orang-Utan un Schimpanse im Tierpark Hellabrunn z München woore, voreb si z Fryburg aagfange het Foorschtwisseschafte un Germanischtik studiere. S isch lengeri Zyt au z Brasiilie gsii. Z Rio de Janeiro isch si Szeenefotograafi bim brasiliaanische Juugedfilm (J. B. Tanko Filmes) gsii. Noch ere Buechhändlerleer z Fryburg isch si Verleegeri woore. Syter anne 1990 designed un illuschtriert si Chinderbilderbiecher, T-Shirt, Uure, Boschtchaarte, Chunschtchaarte, Kaländer, CD-ROM. Di eerschte effetlige Chunscht-Uusstellige het d Andrea Haufe Ändi 1990er-Joor gmacht. D Andrea Haufe isch Voorsitzeri im Byyroot vu dr Haufe-Gruppe. D Andrea Haufe läbt z Fryburg. Datei:Helsinki Cathedral and United Buddy Bears Exhibition.JPG Mai 2001: Max Grundig Klinik, Biilerhee Oktober 2001: Internazionali Buechmäss, Frankfurt Dez. 2001 / Jan. 2002: Klinik St. Urban (Fryburg im Brysgau) Februar 2002: Internazionali Ambiente Frankfurt April 2002: Artists for Moon Bears, Wiesbaden Herbst 2002: Galerie Loy (bi Oldenburg) April 2003: Benefiz-Aukzioon
D Elisabeth Bieneck-Roos (* 10. Oktober 1925 z Mensenga; † 25. Februar 2017 z Mannem) isch e dytschi Chinschtleri gsii, wu mer as Induschtrymooleri chännt. Iir Mueter isch e autodidaktischi Mooleri gsii, ire Vater het e Gwäärbschuel glaitet un Plakaat entwoorfe. D Elisabeth Bieneck-Roos het an dr Universiteet Dibenga aagfange Biology studiere, no zwai Semeschter het si s Stuudium abbroche. An dr Akademy fir bildendi Chinscht z Stuegert het si derno Chunscht studiert. Anne 1952 isch si mit irem Mann uf Mannem zooge. D Stadt in irem Wiiderufböu noch em Zweete Wältchrieg isch e Hauptmotiiv vu ire Moolerei woore. Speeter het si uf em Wäärchsgländ vu dr BASF gmoolt, in Wäärchhalle vu Daimler-Benz un an dr Hoocheefe bi Thyssen. „Elisabeth Bieneck-Roos wendet sich in ihrem außerordentlich umfangreichen Œuvre, das nahezu ausschließlich dem Industriethema gewidmet ist, den unmittelbaren, technisch bestimmten Produktionsprozessen zu. Roboter nehmen dabei einen wichtigen Platz ein. Nur ganz selten greift sie zum Stilmittel der Ironisierung [wie ihrem Werk Neue Technologie. Roboter (1985)], das die Ersetzung menschlicher Arbeit durch Roboter herausstellt. Ihre Bilder formulieren weder ein Lob noch ein Schmählied auf die moderne Technik;...“ – Klaus Türk: Bilder der Arbeit Quäll: d Elisabeth Bieneck-Roos uf kuenstlernachlaesse-mannheim.de 1957: Reiß-Museum Mannem
D Susanne Kiebler, au Susanne Kiebler-Jäckle (* 1959 z Oedra) isch e dytschi Chinschtleri un Dozänti. D Kiebler isch z Oedra uf d Wält chuu un ufgwagse. Vu 1981 bis 1984 het si an dr Staatlige Akademy vu dr Bildende Chinscht Minche Moolerei studiert. Nor het si deert au drei Joor lang Chunschterzieig un Chunschtgschiicht studiert. Vu 1987 bis 2004 het si an dr Schuel fir Gstaltig Raveschburg un dr Chunschtschuel Boodeseechrais z Meersburg unterriichtet. Syter anne 2005 isch si Dozänti fir Bildnerisch Gstalte an der Pedagoogische Hoochschuel Tuurgau z Chrüzlige un Gaschtdozänti an dr Pedagoogische Hoochschuel Wien. D Kiebler läbt mit irem Mann un zwee Siin z Konschtanz am Boodesee. 1990: Städtische Galerie Bad Waldsee 1991: Städtische Torschloss Galerie Dettnang 1992: Kulturzentrum Kammgarn, Schaffhuuse 1994: Galerie Schloss Arbon, Arbon, 9. Nationale der Zeichnung, Augschburg 1995: Galerie vu dr Stadt Sendelfenga, Galerie Doris Hölder, Raveschburg, Galerie Holbein, Lindau 1997: Galerie Schaller, Stuegert, Galerie Paul Hafner, St. Galle 1998: Kunstverein Friedrichshafe 1999: Städtische Galerie in der Villa Bosch, Radolfzell 2000: Galerie Doris Hölder, Raveschburg 2001: Galerie Holbein, Lindau 2002: Otto Galerie, Minche 2003: Galerie Bagnato, Oberdorf 2004: Galerie W, Heiden SG, Galerie Killeswerk, Stuegert 2005: Galerie Neuendorf, Memminge 2006: Galerie O,
Di Pedagoogisch Hoochschuel Haidelberch isch e bildigswisseschaftligi Hoochschuel z Haidelberch. Si isch aini vu dr segs Pedagoogische Hoochschuele z Baade-Wiirtebäärg. Di andere sin z Charlsrue, z Fryburg, z Ludisburg, z Waegaade un z Gmend. D PH Haidelberch isch spezialisiert uf Leer, Foorschig un Wissetransfer in dr Bildigswisseschafte, in dr Fachwisseschafte un -didaktike vu dr Unterriichtsfächer vu dr allgmainbildende Schuele, in dr berueflige Bildig, in dr Sunderpedagoogik un in dr Kompetänzfälder Frieji Bildig, Gsundhait, Mediebildig, wisseschaftligi Wyterbildig un Lääbeslangs Leere. Di leeramtsbezoogene Bachelor- un Master-Stuudiegäng im Primaar- un Sekundaarberaich un in dr Sunderpedagoogik bilde dr Chäärn vu ire Stuudienaagebot. Si gstaltet derzue mit dr Universiteet Haidelberch im Rame vu dr Heidelberg School of Education (HSE) en gmainsame leeramtsbezoogene Masterstuudiegang mit dr Profiil Sekundaarstapfle I un Gimnaasium. D Hoochschuel bietet e Promozioonsprogramm un poschtgraduaali Qualifikazioone, wie zem Byschpel d Habilitazioon bzw. d Juniorprofessur, aa. Di Pedagoogisch Hoochschuel Haidelberch isch in drei Fakulteete mit dääne Inschtitut un Abdailige gliideret: Fakulteet fir Erzieigs- un Soziaalwisseschafte (Fakultet I): Inschtitut fir Erzieigswisseschaft (Allgmaini Pedagoogik, Schuelpedagoogik) Inschtitut fir Psichology Inschtitut fir Sunderpedagoogik Inschtitut fir Sachunterriicht (Inschtitut zäme mit dr Fakulteet III) Fakulteet fir Kultuur- un Gaischteswisseschafte (Fakulteet II): Inschtitut fir dytschi Sprooch un Literatuur (Dytsch, Sprächerzieig, Spiil-
Di Pedagoogische Hoochschuel Ludwigsburg isch aini vu de segs Pedagogische Hochschuele z Bade-Wirtteberg, di andere sin z Fryburg, Karlsrue, z Heidelberg, z Waegaade un z Gmend. S Stuudienaagebot umfasst Bachelorstuudiegäng fir s Leeramt (Leeramt Grundschuel, Leeramt Sekundaarstapfle I (Wäärchreal-, Haupt-, Real- un Gmaischaftsschuel), Leeramt Sunderpedagoogik), usserschuelischi Bachelorstuudiegäng (Kultuur- un Meediebildig, Friechindligi Bildig un Erzieig, Bildigswisseschaft) un Masterstuudiegäng (Beruefligi Bildig, Bildungsfoorschig, Bildigsmanagement, Erwagsenebildig, Friechindligi Bildig un Erzieig, International Education Management, Kulturälli Bildig, Kulturwisseschaft- un Management, Sunderpedagoogik). D PH Ludwigsburg isch e Hoochschuel mit Promozioons- un Habilitazioonsräächt, wu dr Universiteete glyychgstellt isch. Näb em Hauptstandoort z Ludwigsburg mit dr Fakulteete I un II het PH Ludwigsburg no ne Ussestell z Reidlenga ghaa mit dr Fakulteet III fr Sunderpedagoogik, wu aber zum Wintersemeschter 2015/2016 zuegmacht un uf dr Campus uf Ludwigsburg verlait wooren isch. Voorlaifer vu dr Pedagoogische Hoochschuel Ludwigsburg isch s 1946 grindet Pedagoogisch Inschtitut z Stuegert gsii, wu anne 1962 zur Pedagoogische Hoochschuel woore un 1966 in Neiböu uf Ludwigsburg umgsiidlet isch. Vu allne segs pedagoogische Hoochschuele vum Land Baade-Wirttebäärg het d PH Ludwigsburg dr Yyzuugsberaich mit dr greeschte Yywoonerzaal. Bi dr Ufleesig vu dr Pedagoogische Hoochschuel Reidlenga anne 1987 isch däre ire Fachberaich Sunderpedagoogik as Ussestell vu dr PH Ludwigsburg